A Little Princess (1995eko filma)

A Little Princess (euskaraz Printzesatxo Bat) 1995eko Alfonso Cuarón mexikar zinema zuzendariak zuzendutako drama film bat da. Frances Hodgson Burnett britainiar idazlearen 1905eko izenburu berdineko eleberrian oinarritua dago eta 1939ko filmaren eragina ere badu. Eleanor Bron, Liam Cunningham, Liesel Matthews, Vanessa Lee Chester, Rusty Schwimmer, Arthur Malet eta Errol Sitahal aktoreek antzeztu zuten.

Argumentua 

Sara Crewe (Liesel Matthews) sormen sko eta oparoa duen neskatoa da, ipuin eta kontakizunak sortu eta kontatzearen zalea. Ama hila izan arren, Richard (Liam Cunningham) kapitain alargun eta aita maitakorrarekin batera India exotikoan zoriontasunean bizi dira.

Baina Lehen Mundu Gerra hastean, Britainiar Armadak aitari dei egin eta Sarak bere ama zena haurtzaroan egon zen New Yorkeko neskentzako barnetegi batean sartu beharko da. Berehalako, Sara barnetegiko zuzendaria den Minchin (Eleanor Bron) andereino zorrotz eta desarseginari ezkerreko begitik sartuko zaio, neskato kaxkarin eta mainontzi bat dela uste baitu. Dena den, aitaren dirua barnetegira iristen denez, Sara egoera pribilegiatu batean biziko da.

Baina egun batez, aita gerran hil delakoa albistea iritsi eta Sarari bizitza goitik behera txarrerako aldatuko zaio. Jada bi gurasoak hilik eta erabateko umezurtza denez, barnetegiko bere egonera lanak eta garbiketak eginez lortu beharko du, kaleratu ez dezaten.

Dena den, Sarak bere jatortasun eta bihotz onari esker piskanaka beste nesken benetazko adiskide bilakatzea lortutako du, gainera bere aita gudalekuan hil ez dela eta bizirik jarraitzen duenaren itxaropena mantenduko du.

Aktoreak 
 Liesel Matthews: Sara Crewe
 Eleanor Bron: Maria Minchin andereinoa
 Liam Cunningham: Crewe kapitaina, Sararen aita alarguna / Rama printzea
 Taylor Fry: Lavinia
 Vanessa Lee Chester: Becky
 Heather DeLoach: Ermengarde
 Arthur Malet: Charles Randolph
 Errol Sitahal: Ram Dass
 Rusty Schwimmer: Amelia Minchin andereinoa
 Alison Moir: Sita printzesa
 Peggy Miley: Mabel, sukaldaria
 Rachael Bella: Betsy
 Kelsey Mulrooney: Lottie
 Time Winters: Frances
 Lomax Study: Monsieur Dufarge, frantsesezko irakaslea
 Vincent Schiavelli: Barrow jauna, notarioa
 Camilla Belle: Jane
 Alexandra Rea-Baum: Gertrude
 Darcie Bradford: Jesse
 Kaitlin Cullum: Ruth
 Lauren Blumenfeld: Rosemary

Kanpo estekak 
 IMDBko fitxa irakurgai 

Ameriketako Estatu Batuetako filmak
Drama filmak
Haur filmak
Irakasleei buruzko filmak
Umezurtzei buruzko filmak
Errealismo magikoaren filmak
Liburuetan oinarritutako filmak
1910eko hamarkadan girotutako filmak
New Yorken girotutako filmak
Berregokitzapen filmak
1995eko filmak